01/06/2016 | Administración LocalMunicipal
Bergondo
Secretaría
Subvencións municipais a deportistas individuais do Concello de Bergondo, para o exercicio 2016

A Xunta de Goberno Local do Concello de Bergondo (A Coruña), en sesión ordinaria de 12 de maio de 2016, e a proposta de Alcaldía, aprobou as Bases da CONVOCATORIA PÚBLICA DE SUBVENCIÓNS MUNICIPAIS A DEPORTISTAS INDIVIDUAIS DO CONCELLO DE BERGONDO, PARA O EXERCICIO ECONÓMICO 2016, así como os modelos normalizados para presentación de documentación. Estes modelos están dispoñibles na páxina web municipal www.bergondo.es, e nas oficinas municipais. É obxecto da presente convocatoria establecer os criterios e o procedemento de concesión de becas a deportistas de alto nivel do Concello de Bergondo para o ano 2016, coa finalidade de facilitar a práctica deportiva e a competición de alto nivel, valorando así a súa especial dedicación ao deporte, sendo conscientes das dificultades que conleva; así como promover a difusión do noso concello en eventos deportivos de carácter nacional ou internacional. O procedemento de concesión realizarase en réxime de concorrencia competitiva, de acordo cos principios de publicidade, obxectividade, libre concorrencia e igualdade. Estas axudas serán compatibles con outras axudas, públicas ou privadas, que se concedan para a mesma finalidade, que deberán ser comunicadas ao Concello de Bergondo.2.1. Se considerarán gastos subvencionables os realizados e efectivamente pagados entre xaneiro e novembro do ano 2016, ambos os dous inclusivos, sempre que respondan á natureza e obxecto da actividade subvencionada. Entre eles: - Gastos de viaxes e dietas (desplazamentos, aloxamento e manutención) cando tendo relación directa co obxecto da subvención, deriven da participación en partidos e/ou competicións oficiais debidamente acreditados pola federación correspondente. Deberá presentarse un calendario de probas ou competicións deportivas, xustificantes de inscrición e folla de resultados ou clasificación. A non presentación destes elementos conlevará a non consideración destes gastos. Terase en conta o seguinte:  Os gastos de desplazamento, xustificaranse cos billetes de viaxe de calquera medio de transporte público utilizado en clase turista.  Os gastos de aloxamento, xustificaranse coa factura do hotel, pensión, etc, cun máximo de 65€/día.  Nos gastos de manutención considerarase xustificable as facturas por tal concepto, cun máximo de 35€/día (almorzo, comida e cena) No caso de tratarse dun menor de idade, considerarase subvencionable os gastos ocasionados por estes conceptos, do deportista menor e dun adulto. - Os gastos de publicidade e información nos medios de comunicación ata un máximo de 300€. - Os gastos de deseño, desenvolvemento, perfeccionamento, modificación e/ou mantemento de páxinas web ou portais de internet, ata un máximo de 300€. - Os gastos de adquisición de roupa deportiva necesaria, sempre que na mesma figure o logotipo do concello de Bergondo, que deberá acreditarse a través dun medio gráfico. - O importe líquido das nóminas dos adestradores, sempre e cando estes se atopen no réxime de alta na seguridade social. - Os gastos federativos e de arbitraxes. - Os gastos de aluguer de instalacións deportivas, sempre e cando estas non sexan do concello de Bergondo. - Adquisición de material deportivo por un importe máximo de 300€ con IVA incluído. - Revisións médicas, probas de esforzo, e outros que poidan ser recoñecidos como indispensables para a consecución dos obxectivos deportivos previstos. - Os gastos que non estean directamente vinculados á actividade obxecto de subvención, ou que dificilmente poidan relacionarse coa mesma. Neste sentido terase especialmente en conta os conceptos especificados nas facturas que se entregarán como xustificantes dos gastos. - Os gastos derivados da adquisición, reparación ou mantemento de bens inmobles; consumo eléctrico, telefónico e similares. - Os gastos pola adquisición de bebidas alcohólicas de calquera tipo, así como tabaco ou outros produtos considerados lesivos para a saúde. - Os gastos derivados das retencións do Imposto da Renta das Persoas Físicas (IRPF), así coma os tributos que sexan susceptibles de recuperación ou compensación. - Os gastos de inversión. - Os gastos derivados de produtos farmacéuticos e protésicos. - Cursos dirixidos á obtención de títulos académicos ou deportivos. Os fins indicados no anterior apartado efectuaranse de conformidade coa normativa aplicable especialmente prevista no seguintes preceptos: - Lei 38/2003, de 17 de novembro, Xeral de Subvencións. - Lei 9/2007, de 13 de xuño, de subvencións de Galicia. - R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións. - Decreto 11/2009, de 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia. - Artigo 25 da Lei 7/1985, de 2 de abril, Reguladora das Bases do Réxime Local. - Artigo 294 da Lei 5/1997, do 22 de xullo, de Administración Local. - Artigo 40.2 do Texto Refundido da Lei Reguladora das Facendas Locais, R. D. Lexislativo 2/2004, de 5 de marzo. As subvencións obxecto desta convocatoria efectuaranse con cargo á partida orzamentaria 341/482.00 do Orzamento municipal vixente para o ano 2016, e co límite de 2.500€. 4.1. Poderán solicitar subvencións os deportistas do Concello de Bergondo que, cumprindo ó prescrito no artigo 13 da Lei 38/2003, e artigo 10 da Lei 9/2007, de 13 de xuño, de subvencións de Galicia, reúnan ademais os seguintes requisitos: - Estar empadroado no Concello de Bergondo cunha antigüidade de, polo menos, dous anos consecutivos, no momento da solicitude. - Estar en posesión de licenza deportiva, expedida pola federación correspondente, no momento da solicitude. - Acreditar o nivel deportivo na especialidade, polo menos, correspondente ó ano anterior ó da solicitude. - Competir, no ano da solicitude, en eventos/probas deportivas de relevancia autonómica, nacional ou internacional organizados ou recoñecidos polas respectivas federacións - Non estar incurso en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións). - Ter entre outros fins a realización das actividades obxecto da subvención, así como dispor de estrutura suficiente que garante o cumprimento dos seus obxectivos. - No caso de ser beneficiario doutra subvención, axuda económica ou convenio doutra área do Concello de Bergondo ou de calquera outro organismo dependente ou autónomo, correspondente ó exercicio económico de 2016, e para a mesma actividade, o importe total dos ingresos obtidos non poderá exceder do total dos gastos desa actividade - Encontrarse ó corrente das obrigas tributarias co Concello de Bergondo, e con calquera outra administración. Son obrigas dos beneficiarios: - Aceptar a subvención, en caso contrario, deberán renunciar expresa e de forma motivada á mesma, no prazo máximo de 10 días naturais, contados a partir daquel no que reciban a notificación da concesión da subvención. - Realizar o proxecto, ou cumprir co fin ou propósito que fundamenta a concesión da subvención. - Sinalar a súa condición de beneficiario deste programa nas competicións ou actividades nas que participe, e facer constar de maneira visíbel o escudo e lenda “Concello de Bergondo”. - Xustificar documentalmente, e na forma e prazos previstos nestas Bases, o cumprimento da finalidade que motivou a concesión da subvención e, no seu caso, a aplicación dos fondos recibidos. - Someterse ás actuacións de comprobación a efectuar polo Concello de Bergondo, así como calquera outra actuación de comprobación e control financieiro que poida realizar os órganos de control competentes, tanto nacionais como comunitarios, achegando canta información lles sexa requirida no exercicio das actuacións anteriores. - Comunicar ó Concello de Bergondo a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada ós fondos percibidos. - Acreditar no momento da solicitude no concello, que se encontra ó corrente no cumprimento das súas obrigas tributarias e fronte á Seguridade Social, mediante certificación expedida polos citados organismos ou coa presentación da solicitude das citadas certificacións. Esta certificación deberá estar en vigor no momento de efectuar o pago da subvención. Tamén será válida a presentación mediante a propio modelo de solicitude (modelo 1), que inclúe unha declaración responsable do interesado. - Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións e control. - Proceder ó reintegro dos fondos percibidos nos supostos establecidos polo artigo 37 da Lei 38/2003, Xeral de Subvencións. - En xeral cumprir coas obrigas enumeradas no artigo 17 da Lei 38/2003, Xeral de Subvencións, e artigo 11 da Lei 9/2007, de 13 de xuño, de subvencións de Galicia. Os deportistas que concorran á presente convocatoria deberán presentar no Rexistro Xeral de Entrada do Concello os seguintes modelos normalizados: - Modelo 1: solicitude, xunto coa seguinte documentación:  Fotocopia do DNI do solicitante e, de ser necesario, documento que acredite a representación legal.  Certificado acreditativo ou nº do DOGA ou BOE da condición de deportistas de alto nivel galego ou nacional.  Fotocopia da licenza federativa do ano 2016. - Modelo 2: modelo de alta de terceiros. - Modelo 3: declaración sobre outras subvencións. - Modelo 4: resumo do historial deportivo.  Certificado federativo sobre a participación e clasificación nas competicións durante o ano anterior ao da solicitude. - Modelo 5: proxecto deportivo a desenvolver durante o ano 2016, no que se incluirá necesariamente: - Nivel de competición (autonómico, nacional, internacional). - Categoría da competición (absoluta, previa absoluta.) - Orzamento de gastos e ingresos estimados da tempada. - Detalle das competicións as que pretende asistir no ano 2016, expresando a súa denominación, data, lugar, número e duración das competicións. - Obxectivo principal do proxecto deportivo. - Obxectivos secundarios do proxecto deportivo. - Planificación anual do adestramento. - Adestrador: datos persoais, titulacións e experiencia. - Persoal de apoio: relación de persoal e funcións deste persoal. As solicitudes presentaranse no Rexistro Xeral do Concello de Bergondo ou na forma prevista no artigo 38.4 da Lei 30/1992, de Réxime Xurídico das Administracións Públicas e Procedemento Administrativo Común. O prazo de presentación de solicitudes determinarase no extrato desta convocatoria que publicarase no BOP, a través do Sistema Nacional de Publicación de Subvenciones. Finalizado o prazo de presentación de solicitudes, poderá requirirse ao solicitante para que, no prazo improrrogable de 10 días hábiles, achegue a documentación omitida ou modifique a presentada. Transcorrido o devandito prazo e sen cumprir o interesado terase por desistida a solicitude presentada. Tramitarase en réxime de concorrencia competitiva (mediante a comparación das solicitudes presentadas), e o órgano encargado do seu outorgamento será a Xunta de Goberno Local, previo Informe do traballador encargado do expediente, Proposta motivada da Comisión Técnica de Avaliación, e Informe dos Servizos Económicos, este último se procedese. O/a solicitante que acade a puntuación máis elevada percibirá en total, como máximo, 500 euros, sendo esta contía proporcionalmente menor para os restantes solicitantes, sempre en relación ós puntos acadados. Pode darse o caso de que varios deportistas obteñan a mesma puntuación. Unha vez establecidas as contías globais, distribuiranse en porcentaxes, segundo as solicitudes presentadas, tendo en conta neste caso, o nivel do deportista. A pesar disto, a xustificación do importe concedido entenderase realizada de forma global, sempre que se desenvolva o proxecto deportivo, a desenvolver durante o ano 2016, polo que se solicita a subvención, de non ser así, reducirase a subvención no importe concedido para o proxecto presentado. O importe da subvención en ningún caso poderá ser de tal contía que, ben de forma aillada ou en concorrencia con outras subvencións, axudas, ingresos ou recursos doutros organismos públicos ou privados, supere o custo total do proxecto a desenvolver polo deportista beneficiario. Composición da Comisión Técnica de Avaliación: - Presidente (Alcaldesa ou persoa en quen delegue) - Concelleiro de Deporte, Promoción Económica e Réxime Interior - Tres traballadores do concello, un deles actuando de Secretario da Comisión. Teranse en conta os seguintes criterios ponderables, que serán aplicados á vista da documentación presentada polos solicitantes, só se terá en conta unha categoría, os resultados deportivos acadados e proxecto para unha categoría. O acordo de resolución de concesión, adoptado pola Xunta de Goberno Local, será notificado expresamente a tódolos solicitantes de forma fidedigna, por calquera dos medios previstos nos artigos 58 e 59 da Lei 30/1992, de 26 de novembro. A relación das subvencións concedidas publicarase no Taboleiro de Edictos do Concello de Bergondo, así como na páxina web oficial do Concello de Bergondo, http://www.bergondo.es, con expresión da convocatoria, crédito orzamentario ó que se imputan, beneficiarios e contías percibidas. Contra a desestimación expresa ou presunta das solicitudes presentadas formularanse os recursos que procedan. O prazo de presentación no Rexistro Xeral dos xustificantes rematará o 30 de novembro de 2016 (inclusive). Os beneficiarios acreditarán o cumprimento da finalidade para a que se concede a subvención coa presentación da seguinte documentación no Rexistro Xeral do concello:  Modelo 6: xustificación da subvención  Modelo 7: memoria de actividades Para a xustificación da realización da actividade e o cumprimento da finalidade que determinou a concesión da subvención haberá que presentar:  Calendario oficial das competicións nas que se participou.  Xustificante de inscrición nas probas nas que se participou xunto cos resultados obtidos en ditas probas, así coma a clasificación final mediante certificado expedido pola federación correspondente. No caso de que esta información se poida obter a través da páxina web da federación correspondente, poderá acreditarse a través deste medio. Deberá constar as datas e o lugar de realización.  A documentación acreditativa da difusión da condición de beneficiario do Concello de Bergondo nas competicións obxecto da convocatoria (fotos, prensa, vídeo.).  Modelo 8: memoria económica indicando os gastos realizados e os ingresos obtidos, xunto cos documentos xustificativos dos gastos realizados (empregando para elo o modelo 9 e, no caso de ser necesarios os modelos 10 e 11) Os xustificantes presentados deberán ser por unha contía global igual ou superior ao conxunto de todos os gastos previsto, na forma que se dispón no presente artigo, e tendo en conta o especificado na base 7.1, parágrafo terceiro: a xustificación do importe concedido entenderase realizada de forma global, sempre que se realice o proxecto presentado para as que se solicita subvención, de non ser así, reducirase a subvención no importe concedido para esa actividade non realizada.) Os gastos acreditaranse: a. Con carácter x eral, mediante facturas ou demais documentos de valor probatorio equivalente con validez no tráfico xurídico mercantil ou con eficacia administrativa, nos termos establecidos legalmente. Presentaranse os documentos orixinais. En cumprimento co establecido no artigo 28.3 da Lei 9/2007, do 13 de xuño, de subvencións de Galicia, o concello dilixenciará cada factura facendo constar que a mesma foi utilizada como xustificante de gasto para a obtención dunha subvención por parte do Concello de Bergondo. No caso de presentar fotocopias, deberá estenderse a dilixencia antes de facer a copia. Elementos que deben incluírse nunha factura: - Nome ou razón social da empresa que factura e o seu NIF - Identificación da entidade, co CIF - Data de emisión - Importe total. Se figuran varios artigos é necesario que se desagreguen e se describan os conceptos desagregados - Debe aparecer o IVE de forma diferenciada, base impoñible, tipo de IVE aplicable e importe total máis o IVE correspondente As facturas que non conteñan os elementos anteriores, non serán admitidas como xustificante de gasto. b. Para os gastos pertencentes a persoal (profesores, conferenciantes, árbitros, adestradores, etc.), mediante o Modelo de Recibín municipal ou nóminas, orixinais ou fotocopias compulsadas, asinadas polo perceptor. Será obrigatorio presentar fotocopia do documento de identidade dos perceptores. Terá que incluír a cantidade correspondente aos impostos que procedan (retención de IRPF e no seu caso do IVE), non sendo obxecto de subvención o IRPF. c. Para os gastos de viaxe e dietas, mediante os modelos formalizados, xunto coa factura correspondente así como o xustificante da actividade. Axuntarase ademais: - Adeudo bancario ou acreditación inequívoca do pagamento tanto das facturas como dos recibís ou nóminas. - Certificado da federación onde se acredite que a federación recibiu por parte do interesado a cantidade que corresponda, por gastos de inscricións en competicións, federación, etc. Este certificado debe vir con conceptos e gastos desglosados. En ningún caso admitiranse como xustificantes os das actividades relacionadas no apartado 2.3 das presentes bases. A xustificación presentada polos beneficiarios será remitida para a súa fiscalización á Intervención Xeral do Concello que poderá comprobar a utilización dos fondos públicos recibidos nas actividades para as que foi concedida a subvención. A non presentación da xustificación dentro do prazo levará automaticamente a perda da subvención e, en consecuencia, ó impago da mesma. O Concello de Bergondo resérvase o dereito de comprobar, polos medios que estime oportunos, que a documentación xustificativa presentada é correcta, quedando obrigado o beneficiario a facilitar canta información lle sexa requirida polo Servizo Xestor e Intervención Xeral. A Xunta de Goberno Local aprobará as contías finais a percibir polos deportistas beneficiarios, previo Informe do traballador encargado do expediente e dos Servizos Económicos, e Proposta motivada da Comisión Técnica de Avaliación; que poderán coincidir ou non coas anteriormente aprobadas, dependendo dos xustificantes dos gastos presentados. Este acordo final será debidamente notificado a cada deportista. - A composición da Comisión Técnica de Avaliación será:  Presidente/a (Alcaldesa ou persoa en quen delegue).  Concelleira de Benestar Social, Deporte, Xuventude e Emprego.  Tres traballadores do concello, un deles actuando de Secretario da Comisión. Todo isto en consonancia co disposto no apartado 8 da presente convocatoria; e conforme os termos establecidos no Capítulo V do Título I da Lei 38/2003, de 17 de novembro, Xeral de Subvencións. Os beneficiarios das subvencións quedarán sometidos ás responsabilidades e réxime sancionador establecido na Lei Xeral Presupostaria (Lei 47/2003 de 26 de novembro), e no art.40 Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, e demais normas concordantes: Lei Orgánica 2/1982, de 12 de maio, do Tribunal de Contas e Lei Ordinaria do Consello de Contas de Galicia. No que non ven previsto na presente Convocatoria será de aplicación o disposto na Lei 38/2003, de 17 de novembro, Xeral de Subvencións, Lei 9/2007, de 13 de xuño, de subvencións de Galicia, R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, e Decreto 11/2009, de 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia; así como a Lei 19/2013, de 9 de decembro, de transparencia, acceso á información pública e bo goberno, e a Ordenanza municipal de transparencia, acceso á información e reutilización (BOP núm.78 do 28.04.2015) Bergondo (A Coruña), 23 de maio de 2016 A alcaldesa Alejandra Pérez Máquez